WPH พุ่ง 6% เก็งยอดผู้ป่วยต่างชาติเพิ่ม หนุนรายได้โต
WPH พุ่ง 6% ราคาแตะ 4.64 บ. โบรกมองรับอานิสงส์จีนเปิดประเทศ ดันยอดผู้ป่วยต่างชาติเพิ่ม หนุนรายได้โตแกร่ง 
WPH พุ่ง 6% ราคาแตะ 4.64 บ. เก็งยอดผู้ป่วยต่างชาติเพิ่ม หนุนรายได้โตแกร่ง
9 ก.พ. 2566

ผู้สื่อข่าวรายงานว่า วันนี้ (9 ก.พ.66) ราคาหุ้นบริษัท โรงพยาบาลวัฒนแพทย์ ตรัง จำกัด (มหาชน) หรือ WPH ล่าสุด ณ เวลา 11:47 น. อยู่ที่ระดับ 4.64 บาท บวก 0.28 บาท หรือ 6.42% สูงสุดที่ระดับ 4.76 บาท ต่ำสุดที่ระดับ 4.38 บาท ด้วยมูลค่าซื้อขาย 127.79 ล้านบาท

โดยก่อนหน้านี้นายเชน เหล่าสุนทร รองประธานเจ้าหน้าที่บริหาร WPH เปิดเผยว่า แนวโน้มผลการดำเนินงานไตรมาส 4/65 จะเติบโตอย่างต่อเนื่อง ผลักดันรายได้รวมทั้งปีเติบโต 5 -10% สร้างสถิติสูงสุดใหม่ต่อเนื่อง และคาดว่าสัดส่วนของผู้ป่วยต่างชาติจะสามารถกลับมาอยู่ที่ 10% และในปี 2566 น่าจะกลับมาอยู่ช่วงใกล้เคียงก่อนสถานการณ์โควิด-19 ที่ระดับ 25%
ด้านบล.ไอร่า ระบุในบทวิเคราะห์ (6 ม.ค.66) ชอบหุ้นในกลุ่ม Health Care อาทิ BH, BDMS, BCH, PR9, WPH, CHG, EKH, MEGA และ HL จากคาดการเปิดประเทศที่เร็วเกินไปของจีนคาดอาจส่งผลให้ COVID-19 กลับมาแพร่ระบาดได้มากขึ้นอีกครั้ง แต่คาดว่าจะไม่ส่งผลต่อกิจกรรมทางเศรษฐกิจมากนัก มองชาวจีนบางกลุ่มอาจเข้ามาเพื่อใช้บริการฉีดวัคซีนและดูแลสุขภาพมากขึ้น